IL listasi yliopistot, ammattikorkeakoulut ja koulutusalat, joihin on vaikein päästä opiskelemaan.

Yhteishaku suurimpaan osaan ammattikorkeakouluista ja yliopistoista on jo nurkan takana.

Viime keväänä ammattikorkeakoulujen nuorten, aikuisten sekä vieraskielisten koulutusten yhteishaussa oli Opetushallituksen mukaan yhteensä 109 500 hakijaa. Heistä hieman yli neljännes, reilut 28 000, sai opiskelupaikan.

Yliopistoihin pyrki Opetushallituksen mukaan reilut 73 000 ihmistä, joista vajaa neljäsosa pääsi sisään.

Alta löytyvissä taulukoissa on kuvattu yliopistojen ja ammattikorkeakoulujen sekä eri koulutusalojen suosiota.

Hakeneet-sarake kuvaa opinahjoon tai koulutusalalle hakeneiden määrää viime keväänä. Tuolloin yksittäinen yliopistohakija pystyi pyrkimään yhdellä hakulomakkeella maksimissaan yhdeksään hakukohteeseen. AMK-puolella hakulomakkeeseen sai listata enintään neljä kohdetta.

Tästä syystä hakeneet-sarakkeiden summa on suurempi kuin Opetushallituksen ilmoittama kokonaishakijamäärä, joka ei ota huomioon yhden hakijan useampia hakukohteita.

Taideyliopistoon tunkua

Iltalehti laittoi yliopistot järjestykseen sisäänpääsyprosenttien perusteella. Luku kuvaa viime kevään hakijoiden ja hyväksyttyjen suhdetta.

Tällä mittapuulla vaikeinta oli selvitä sisään Taideyliopistoon, jonka vanavedessä tuli Tampereen yliopisto.

Yliopistojen sisällä on kuitenkin suuria koulutusalakohtaisia eroja. Käytännössä kaikista yliopistoista löytyy koulutusohjelmia, joihin on erittäin vaikea päästä sisään.

Esimerkiksi juuri Tampereen yliopiston suosituin ala oli kauppatieteiden tutkinto-ohjelma, jonne pyrki yli 3 000 hakijaa. Heistä hyväksymiskirjeen sai 5 prosenttia. Venäjän kielen, kulttuurin ja kääntämisen tutkinto-ohjelmaan taas pyrki vain 160 hakijaa, joista sisään pääsi 28 prosenttia.

Tarkempia yliopisto- ja koulutusohjelmakohtaisia tilastoja voi tarkastella Opetushallituksen ja opetus- ja kulttuuriministeriön Opintopolku.fi-sivustolla (pdf-tiedosto).

YLIOPISTO HAKENEET HYVÄKSYTYT HYVÄKSYTYT % Taideyliopisto 3 087 192 6 % Tampereen yliopisto 23 158 1 956 8 % Jyväskylän yliopisto 23 290 2 542 11 % Turun yliopisto 26 180 2 900 11 % Lappeenrannan teknillinen yliopisto 4 704 582 12 % Aalto\-yliopisto 14 466 1 834 13 % Helsingin yliopisto 43 306 5 434 13 % Tampereen teknillinen yliopisto 6 631 859 13 % Vaasan yliopisto 5 053 718 14 % Itä\-Suomen yliopisto 20 712 3 157 15 % Lapin yliopisto 5 256 777 15 % Oulun yliopisto 15 996 2 347 15 % Svenska handelshögskolan 1 489 301 20 % Maanpuolustuskorkeakoulu 757 176 23 % Åbo Akademi 4 375 1 123 26 %

Lähde: Opetushallitus. Hakeneet, hyväksytyt ja opiskelupaikan vastaanottaneet (pdf-tiedosto).

Isot kaupungit kiinnostavat

Kun ammattikorkeakoulut laitetaan sisäänpääsyprosentin mukaan järjestykseen, nousevat kärkeen suurten kaupunkien opinahjot.

Sisäänpääsyprosentti kuvaa viime kevään hakijoiden ja hyväksyttyjen suhdetta. Luvuissa ovat mukana nuorten suomen- ja ruotsinkielinen koulutus.

Kuten yliopistoissa myös ammattikorkeakoulujen sisällä sisäänpääsyprosenteissa on suurta hajontaa.

Esimerkiksi Metropolian elokuvan ja television koulutusohjelmaan pääsi vain vajaat 4 prosenttia hakijoista, kun taas bio- ja kemiantekniikan koulutusohjelmaan pääsi 35 prosenttia hakijoista.

Tarkempia ammattikorkeakoulu- ja koulutusohjelmakohtaisia tilastoja voi tarkastella Opetushallituksen ja opetus- ja kulttuuriministeriön Opintopolku.fi-sivustolla (pdf-tiedosto).

AMK HAKENEET HYVÄKSYTYT HYVÄKSYTYT % Metropolia Ammattikorkeakoulu 29245 2413 8 % HAAGA\-HELIA ammattikorkeakoulu 12792 1180 9 % Laurea\-ammattikorkeakoulu 12065 1048 9 % Tampereen ammattikorkeakoulu 23788 2126 9 % Turun ammattikorkeakoulu 18713 1741 9 % Jyväskylän ammattikorkeakoulu 13857 1427 10 % Diakonia\-ammattikorkeakoulu 3912 429 11 % Oulun ammattikorkeakoulu 15756 1800 11 % Lahden ammattikorkeakoulu 7222 895 12 % Humanistinen ammattikorkeakoulu 2296 347 15 % Hämeen ammattikorkeakoulu 7237 1084 15 % Saimaan ammattikorkeakoulu 3360 503 15 % Savonia\-ammattikorkeakoulu 9856 1463 15 % Kajaanin ammattikorkeakoulu 3050 492 16 % Karelia\-ammattikorkeakoulu 5187 867 17 % Lapin ammattikorkeakoulu 5814 964 17 % Satakunnan ammattikorkeakoulu 6443 1123 17 % Vaasan ammattikorkeakoulu 4314 730 17 % Mikkelin ammattikorkeakoulu 4111 761 19 % Seinäjoen ammattikorkeakoulu 5266 980 19 % Kymenlaakson ammattikorkeakoulu 3657 737 20 % Yrkeshögskolan Arcada 2926 583 20 % Centria\-ammattikorkeakoulu 2347 589 25 % Yrkeshögskolan Novia 3538 1066 30 %

Lähde: Ammattikorkeakoulujen hakija- ja opiskelupaikkarekisteri (AMKOREK), Opetushallitus (pdf-tiedosto).

Aloissa isoja eroja

Yliopistojen eri koulutusalat on järjestetty alla sisäänpääsyprosenttien perusteella. Luku kuvaa viime kevään hakijoiden ja hyväksyttyjen suhdetta.

Tällä perusteella kärkeen nousevat teatteri, tanssi ja liikunta.

Alojen sisällä on silti suurta vaihtelua. Esimerkiksi oikeustiedettä pääsi opiskelemaan Helsingin ja Turun yliopistoihin vain reilut 9 prosenttia hakijoista, kun taas Itä-Suomen yliopistoon pääsi sisään 16 prosenttia hakijoista.

Toisaalta myös laajempien kategorioiden sisällä on suurta koulutusohjelmakohtaista vaihtelua.

Tarkempia yliopisto- ja koulutusohjelmakohtaisia tilastoja voi tarkastella Opetushallituksen ja opetus- ja kulttuuriministeriön Opintopolku.fi-sivustolla (pdf-tiedosto).

KOULUTUSALA HAKENEET HYVÄKSYTYT HYVÄKSYTYT % Teatteri\- ja tanssiala 2 825 51 2 % Liikunta\-ala 4 860 180 4 % Kuvataideala 596 25 4 % Taideteollinen 5 306 386 7 % Eläinlääketieteellinen 776 69 9 % Käyttäytymis\- ja kasvatustieteellinen 39 968 3 565 9 % Yhteiskuntatieteellinen 23 845 2 073 9 % Kauppatieteellinen 22 964 2 327 10 % Bio\- ja ympäristötieteellinen 4 320 451 10 % Terveystieteteet 2 233 214 10 % Humanistinen 27 282 3 114 11 % Lääketieteellinen 8 820 1 009 11 % Oikeustieteellinen 4 120 511 12 % Maatalous\- ja metsätieteellinen 3 337 472 14 % Teknillistieteellinen 18 356 3 006 16 % Farmasia 2 769 431 16 % Sotilasala 757 176 23 % Musiikkiala 811 188 23 % Teologinen 1 247 307 25 % Matemaattis\-luonnontietellinen 20 897 6 178 30 %

Lähde: Opetushallitus. Hakeneet, hyväksytyt ja opiskelupaikan vastaanottaneet (pdf-tiedosto).

Kulttuuri ei kärjessä

Ammattikorkeakoulujen kohdalla kärkeen nousee sosiaali-, terveys- ja liikunta-ala. Kakkossijaa pitää kulttuuriala, joka dominoi yliopistojen suosituimpien alojen listaa.

Mittapuuna käytetty sisäänpääsyprosentti kuvaa viime kevään hakijoiden ja hyväksyttyjen suhdetta. Luvuissa ovat mukana nuorten suomen- ja ruotsinkielinen koulutus.

Kuten yliopistojen kohdalla, myös ammattikorkeakoulujen kohdalla Opetushallituksen käyttämät kategoriat ovat varsin laajoja. Siksi niiden sisältä löytyy suurta vaihtelua.

Tarkempia ammattikorkeakoulu- ja koulutusohjelmakohtaisia tilastoja voi tarkastella Opetushallituksen ja opetus- ja kulttuuriministeriön Opintopolku.fi-sivustolla (pdf-tiedosto).

KOULUTUSALA HAKENEET HYVÄKSYTYT HYVÄKSYTYT % Sosiaali\-, terveys\- ja liikunta\-ala 87224 7071 8 % Kulttuuriala 17058 1624 10 % Matkailu\-, ravitsemis\- ja talousala 9055 1047 12 % Yhteiskuntatieteiden, liiketalouden ja hallinnon ala 41692 5580 13 % Humanistinen ja kasvatusala 2450 449 18 % Tekniikan ja liikenteen ala 45914 8663 19 % Luonnonvara\- ja ympäristöala 3404 914 27 %

Lähde: Ammattikorkeakoulujen hakija- ja opiskelupaikkarekisteri (AMKOREK), Opetushallitus (pdf-tiedosto).